**Taotlusvorm riigieelarvelise toetuse taotlemiseks**

|  |  |
| --- | --- |
| Taotleja nimi ja registrikood | **Tartu Ülikool, registrikood 74001073** |
| Taotleja juriidiline aadress | **Ülikooli 18, 50090 Tartu** |
| Toetuse saaja arvelduskonto number, viitenumber, pank | EE281010102000234007 |
| Taotletav summa | 10 800 eurot |
| Toetuse nimetus | Tartu Ülikooli usuteaduskonnas toimuv konverents „Õigeusk imperiaalses ja post-imperiaalses kontekstis“ |
| Taotleja veebileht (kui on) | usuteaduskond.ut.ee |
| Allkirjastaja nimi ja ametikoht (telefon ja e-posti aadress) | **Roland Karo, +372-5650-9665, roland.karo@ut.ee** |
| Projektijuhi nimi ja kontaktandmed (telefon ja  e-posti aadress) | **Priit Rohtmets, + 372 5214966, priit.rohtmets@ut.ee** |
| Projekti algus ja lõpp | 5. oktoober 2025–7. oktoober 2025 |

|  |  |  |
| --- | --- | --- |
| **1. Lühiülevaade taotleja senisest tegevusest** | | |
| Tartu Ülikooli usuteaduskond on Eesti kõrgharidusmaastikul vastutav teoloogia ja religiooniuuringute valdkonna õppe- ja teadustöö elluviimise eest. Usuteaduskond õpetab ainsa teoloogilist haridust pakkuva asutusena teoloogiat ja religiooniuuringuid kõigil kolmel kõrharidusastmel ja tegeleb kõrgetasemelise ning päevakajalise religioonivaldkonna puudutava uurimistööga. Seoses sellega publitseeritakse teadustöid ja korraldatakse päevakajalistel teemadel avalikke loenguid, seminare ja konverentse, mille sihtrühmaks on üliõpilased, õppejõud, aga ka laiem avalikkus. | | |
| **2. Projekti eesmärk**  Mida soovitakse projekti elluviimisega saavutada? Eesmärk esitatakse taotletava tulemusena, mitte tegevusena. | | |
| Tartu Ülikooli ja Kreeka Volose Teoloogia Akadeemia korraldatava rahvusvahelise kõrgetasemelise konverentsi eesmärk on edendada kriitilist arutelu õigeusu kiriku ajalooliste, teoloogiliste ja kaasaegsete suhete üle imperiaalsete ideoloogiate taustal. Konverentsi keskmes on uurida, kuidas imperiaalne raamistik on mõjutanud õigeusku ja milline on imperiaalse identiteedi ning pärandi mõju tänapäeval. Konverents toimub 6. oktoobril 2025 Tartu Ülikooli senati saalis. | | |
| **3. Projekti vajalikkuse** **põhjendus**  Kirjeldage lühidalt probleemi, mis näitab projekti elluviimise vajalikkust. Mida on vaja muuta ja miks? | | |
| Konverents tegeleb teemadega, mis on nii Eesti ühiskonnas kui ka laiemalt muutunud aktuaalseks seoses 2022. aasta veebruaris alanud Vene täiemahulise sõjaga Ukrainas. Konverentsil võetakse võrdluse alla Bütsantsi, Ottomani ja Vene impeeriumide riigi ja kiriku välja töötatud narratiivid ja lisaks ajaloolistele ning kirikuõiguslikele järeldustele kavatsetakse käsitleda, kuidas Vene Õigeusu Kirik ja Vene Föderatsioon kaasajal käsikäes Vene imperiaalse identiteediloomega üleilmselt tegelevad ning milline on selle mõju (sh Eesti ühiskonnale). | | |
| **4. Projekti tegevused (loeteluna) ja väljundid**  Tegevus- ja ajakava. Investeeringutoetuse puhul näidake ära, kas objekt, millesse investeeritakse, on toetuse saaja omandis või halduses; soetuse puhul selgitage, kuidas on tagatud soetuse edasine kasutus. | | |
| Konverents toimub 6. oktoobril 2025 Tartus. Sellele eelneb 5. oktoobril toimuv õhtusöök ja järgneb 7. oktoobril toimuv imperiaalsete mälupaikade külastamine Tallinnas.  Projekti põhitegevusele ehk konverentsile on eelnenud ettevalmistavad tegevused, mis on puudutanud konverentsi kava ja esinajate paika panemist ning muid konverentsi praktilist korraldust puudutavaid küsimusi.  Projekti tegevuseks on ajavahemikul 5.–7. oktoobril 2025 Tartu Ülikoolis toimuv konverents. Tegevuse väljundiks on konverentsi ettekanded, konverentsil peetav diskussioon ja konverentsi salvestamine.  Konverentsi ajakava, milles kajastub projektitaotluse tegevus, on lisatud taotlusele eraldi dokumendina. | | |
| **5. Projekti elluviimisest (tulemustest) saadav kasu sihtrühmale/kogukonnale** | | |
| Konverentsil esinevad rahvusvaheliselt tuntud õigeusu teoloogia, kirikuõiguse ja ajaloo spetsialistid. Soov on konverentsil käsitletavaid teemasid kajastada avalikkuses (konverentsi salvestus, intervjuud konverentsi ettekandjatega). Konverentsist on oodatud osa võtma nii teadustöötajad kui ka õppejõud, aga ka riigiametnikud ja poliitikud, kellel on selle teemaga kokkupuude. | | |
| **6.** **Eelarve kulukohtade lõikes koos hinna kujunemise alusega**  Eeldatavate tulude ja kulude kalkulatsioon. Vajadusel lisage ridu. | | |
| **Projekti kulud tegevuste kaupa** | **Maksumus**  (kulud toetusest vastavalt kalkulatsioonile) | **Märkused** |
| Ettekandjate reisikulud | **4500 eurot** | Rahastatav käesoleva projekti vahenditest (lennupiletid – 9 inimest) |
| Ettekandjate majutus Tartus ja Tallinnas | 6215 eurot | Riigikantselei |
| Toitlustus (3 päeva): konverentsi suupisted (2x) , lõunasöögid (2x) õhtusöögid (3x) | **4500 eurot** | Rahastatav käesoleva projekti vahenditest |
| Konverentsi salvestus | 1000 eurot | Tartu Ülikool |
| Bussirent, linnaekskursioonid ja konverentsi materjalid | 1975 eurot | Riigikantselei |
| Tartu Ülikooli administratiivkulu (overhead) | **1800 eurot** | Rahastatav käesoleva projekti vahenditest |
| **KULUD KOKKU** | 19 990 eurot (**10 800 eurot käesoleva projekti vahenditest**) |  |
| **Kui rahastate planeeritavat projekti / investeeringut käesoleva taotluse alusel ainult osaliselt, kirjeldage lühidalt kogu projekti***, sh**kui suur on kogueelarve, kes on kaasrahastaja* | | |
| Konverentsil on kaks kaasrahastajat: Tartu Ülikool ja Riigikantselei. Nende osalus on eelarves välja toodud. | | |

* KINNITAN, ET MAKSUVÕLGA RIIKLIKE MAKSUDE OSAS EI OLE.
* KINNITAN, ET EI OLE ALUSTATUD PANKROTI- EGA LIKVIDEERIMISMENETLUST.
* KINNITAN, ET VAREM SÕLMITUD RIIGIEELARVELISE TOETUSE LEPINGUD ON NÕUETEKOHASELT TÄIDETUD.
* KINNITAN, ET MAJANDUSAASTA ARUANNE ON ESITATUD.
* kinnitan, et taotleja juhtorgani liige ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist karistusregistri seaduse kohaselt kustutatud.

Taotluse koostaja:

Priit Rohtmets

(allkirjastatud digitaalselt)

Instituudi juht:

Roland Karo

(allkirjastatud digitaalselt)